# Asia

**Asia**

|  |  |
| --- | --- |
| Areal | 45 247 045 km² |
| Folkemengde | 4 899 963 704 |
| Stater | 48 |
| Territorier | 4 |
| Subregioner |  1. Nordlige Asia 2. Sentrale Asia 3. Sørlige Asia 4. Sørøst-Asia 5. Vestlige Asia 6. Østlige Asia |
| Språk | Austronesiske språk Indoiranske språk Semittiske språk Sinotibetanske språk Tyrkiske språk m.fl. |
| Største byer |  1. Tokyo 2. Delhi 3. Shanghai 4. Dhaka 5. Beijing 6. Mumbai 7. Osaka 8. Chongqing 9. Karachi |

Satellittbilde av Asia
Kart over Asias mest folkerike deler.
Politisk kart over Asia uten Midtøsten.
**Asia** er både den største og den mest folkerike verdensdelen, med 30 % av landmassen og 59 % av folkemengden på Jorden. Den består av den østlige delen (82 %) av kontinentet Eurasia med tilliggende øyer, og er omgitt av Europa, Svartehavet, Middelhavet og Afrika i vest, Indiahavet i sør, Stillehavet i øst og Nordishavet i nord.

## Stater og territorier

Tabellen viser FNs estimater for juli 2026:

| Selvstendige land: | Folketall | Areal km² | Hovedstad |
| --- | --- | --- | --- |
|  India | 1 476 625 576 | 3 287 590 | New Delhi |
|  Kina | 1 412 914 089 | 9 706 961 | Beijing |
|  Indonesia | 287 886 782 | 1 904 569 | Jakarta |
|  Pakistan | 259 299 791 | 881 912 | Islamabad |
|  Bangladesh | 177 818 044 | 147 570 | Dhaka |
|  Japan | 122 427 731 | 377 930 | Tokyo |
|  Filippinene | 117 724 471 | 342 353 | Manila |
|  Vietnam | 102 177 431 | 331 212 | Hanoi |
|  Iran | 93 168 497 | 1 648 195 | Teheran |
|  Tyrkia | 87 926 082 | 783 562 | Ankara |
|  Thailand | 71 559 614 | 513 120 | Bangkok |
|  Myanmar | 55 184 819 | 676 578 | Nay Pyi Taw |
|  Sør-Korea | 51 600 388 | 100 210 | Seoul |
|  Irak | 48 007 437 | 438 317 | Bagdad |
|  Afghanistan | 45 047 069 | 652 230 | Kabul |
|  Jemen | 42 961 653 | 527 968 | Sana |
|  Usbekistan | 37 724 223 | 447 400 | Tasjkent |
|  Malaysia | 36 385 115 | 330 803 | Kuala Lumpur |
|  Saudi-Arabia | 35 165 787 | 2 149 690 | Riyadh |
|  Russland (Sibir) | 36 635 909 | 13 132 779 | Moskva |
|  Nepal | 29 629 410 | 147 181 | Katmandu |
|  Nord-Korea | 26 633 691 | 120 538 | Pyongyang |
|  Syria | 26 472 497 | 185 180 | Damaskus |
|  Sri Lanka | 23 348 315 | 65 610 | Colombo |
|  Kasakhstan | 21 083 626 | 2 724 900 | Astana |
|  Kambodsja | 18 051 219 | 181 035 | Phnom Penh |
|  Jordan | 11 589 532 | 89 342 | Amman |
|  De forente arabiske emirater | 11 574 682 | 83 600 | Abu Dhabi |
|  Tadsjikistan | 10 978 599 | 143 100 | Dusjanbe |
|  Aserbajdsjan | 10 454 855 | 86 600 | Baku |
|  Israel | 9 647 689 | 20 770 | Tel Aviv/Jerusalem |
|  Laos | 7 974 017 | 236 800 | Vientiane |
|  Turkmenistan | 7 736 632 | 488 100 | Aşgabat |
|  Kirgisistan | 7 400 465 | 199 951 | Bisjkek |
|  Singapore | 5 905 748 | 710 | Singapore |
|  Libanon | 5 897 467 | 10 452 | Beirut |
|  Oman | 5 671 458 | 309 500 | Muskat |
|  Kuwait | 5 102 773 | 17 818 | Kuwait |
|  Georgia | 3 804 642 | 69 700 | Tbilisi |
|  Mongolia | 3 556 798 | 1 564 110 | Ulan Bator |
|  Qatar | 3 173 559 | 11 586 | Doha |
|  Armenia | 2 930 915 | 29 743 | Jerevan |
|  Bahrain | 1 675 572 | 765 | Manama |
|  Øst-Timor | 1 436 923 | 14 874 | Dili |
|  Kypros | 1 382 334 | 9 251 | Nikosia |
|  Bhutan | 802 214 | 38 394 | Thimpu |
|  Maldivene | 531 517 | 300 | Malé |
|  Brunei | 469 775 | 5 765 | Bandar Seri Begawan |
| **Andre områder:** |
|  Taiwan | 23 011 292 | 36 193 | Taipei |
|  Hongkong | 7 378 602 | 1 104 | Hongkong |
|  Palestina | 5 692 790 | 6 220 | Jerusalem |
|  Macao | 723 188 | 30 | Macao |
| Sum | 4 899 963 704 | 45 270 920 |  |

* Øst-Trakia i Tyrkia ligger geografisk på Balkan i Europa. Anatolia utgjør den asiatiske delen av landet.
* Russlands områder vest for Uralfjellene ligger geografisk i Europa, se Europeisk Russland. Resten av landet (Sibir) utgjør Nord-Asia.
* Kypros ligger geografisk i Asia, men er mer politisk og kulturelt nær Europa. Kypros er også medlem av den europeiske unionen.
* Taiwan er folkerettslig *de jure* en del av Kina, men *de facto* en selvstyrt republikk.
* Hongkong og Macao er spesielle administrative regioner som tilhører Kina.
* Palestina anerkjennes folkerettslig *de jure* som en selvstendig stat av 146 av FNs 193 medlemsland inkludert Norge.

### Andre områder

* Det britiske territoriet i Indiahavet (tilhører Storbritannia)
* Paraceløyene i Sør-Kina-havet (omstridt suverenitet)
* Spratlyøyene i Sør-Kina-havet (omstridt suverenitet)
* Tibet (okkupert av Kina siden 1950/1951)

## Befolkningsutvikling

FNs inndeling av verden i subregioner
Tabellen viser FNs prognose i 2024 for befolkningsutviklingen i Asia (uten Russland):

| Subregion | År 1990 | År 2020 | År 2050 |
| --- | --- | --- | --- |
| Sentrale Asia | 51 239 000 | 76 431 000 | 113 613 000 |
| Sørlige Asia | 1 199 879 000 | 1 983 511 000 | 2 505 837 000 |
| Sørøst-Asia | 439 991 000 | 674 988 000 | 774 570 000 |
| Vestlige Asia | 147 928 000 | 287 649 000 | 419 318 000 |
| Østlige Asia | 1 370 848 000 | 1 665 532 000 | 1 467 038 000 |
| **Totalt** | **3 209 885 000** | **4 688 111 000** | **5 280 376 000** |

## Byer

Tabellen viser de største byene i Asia, med estimert innbyggertall i 2026:

| By | Innbyggere | Land |
| --- | --- | --- |
| Tokyo | 36 953 600 |  Japan |
| Delhi | 35 518 400 |  India |
| Shanghai | 31 049 800 |  Kina |
| Dhaka | 25 359 100 |  Bangladesh |
| Beijing | 22 983 400 |  Kina |
| Mumbai | 22 539 300 |  India |
| Osaka | 18 873 900 |  Japan |
| Chongqing | 18 531 600 |  Kina |
| Karachi | 18 520 100 |  Pakistan |
| Istanbul | 16 419 100 |  Tyrkia |
| Kolkata | 16 151 400 |  India |
| Manila | 15 531 900 |  Filippinene |
| Lahore | 15 237 800 |  Pakistan |
| Guangzhou | 15 147 900 |  Kina |
| Tianjin | 14 933 500 |  Kina |
| Bangalore | 14 771 700 |  India |
| Shenzhen | 13 770 000 |  Kina |
| Chennai | 12 623 100 |  India |
| Jakarta | 11 840 000 |  Indonesia |
| Hyderabad | 11 608 400 |  India |
| Bangkok | 11 543 900 |  Thailand |

## Historie

### Oldtiden

De første organiserte sivilisasjoner vi kjenner til oppstod i Asia, nærmere bestemt i det området som kalles «den fruktbare halvmåne» i Midtøsten. Her ble landbruk utviklet for første gang, og viktige husdyr som kua ble temmet.
Landbruket dannet det økonomiske grunnlaget for bystatene, blant annet i Jeriko.
Kina ble tidlig verdens mest avanserte nasjonalstat. Allerede rundt Kristi fødsel hadde kineserne utviklet kruttet, trykkekunsten og merverdiavgiften.

### Storrikene omkring år 750

På 700-tallet fantes det flere store riker i Asia. Det største av dem var det arabiske kalifatet. Det strakte seg fra det nåværende Pakistan i øst, til Spania i vest. Den arabiske ekspansjonen mot vest ble stanset av Karl Martell.

I nordøst hadde araberne nådd frem til kineserne, som også hadde et stort rike. Kineserne hadde utvidet sitt rike vestover langs Silkeveien, den gamle karavaneveien igjennom Sentral-Asia. I slaget ved Talas i 751 ble kineserne stoppet og beseiret av araberne. Lengre vestover har kineserne aldri kommet.

### Mongolrikene omkring år 1300

På 1300-tallet skapte mongolene det største rike som noensinne har eksistert bortsett fra Sovjetunionen. Mongolene var et rytterfolk som levde av sin buskap på slettene nord for Kina. Høvdingen Djengis Khan forente mongolene tidlig på 1200-tallet. Siden angrep han nabofolkene og beseiret dem ett etter ett. Etter Djengis Khans død fortsatte erobringene, og selv Kina ble erobret. Men da hadde det enorme riket allerede begynt å deles opp i mindre deler, som bare var løst sammenbundet.

### Moderne tid (1800 – i dag)

Ved inngangen til moderne tid var Kina, det mest avanserte landet i Asia, helt på høyden med de europeiske landene hva angår sosial organisering og teknologisk utvikling. Utover på 1800-tallet ble imidlertid Europas teknologiske og økonomiske forsprang stadig større.
Dette dannet grunnlaget for at store deler av Asia, særlig i kyststrøkene, kom under europeisk dominans i løpet av 1800-tallet. Dette gjaldt ikke minst India, som ble samlet som en britisk koloni.

Etter den andre verdenskrig har en lang rekke land i Asia blitt selvstendige. Det osmanske riket ble delt opp allerede før første verdenskrig, men i Midtøsten og Sør-Asia styrte England og Frankrike fortsatt. India og Pakistan ble selvstendige i 1947, og senere frigjorde landene i Sørøst-Asia seg fra kolonimaktene. Frigjøringen kom i noen tilfeller etter blodige selvstendighetskriger, som i Vietnam.

Men selv etter frigjøringen var det få asiatiske land som levde i demokratier. India var et viktig unntak, og landet kan fremdeles kalle seg verdens største demokrati. Også Japan, Taiwan og Sør-Korea fikk relativt demokratiske styresett tidlig.

Flere land i Asia har i løpet av de siste 50 årene opplevd overgangen fra økonomisk fattigdom til velstand. Overgangen har skjedd raskest og sterkest i Japan, Sør-Korea og Singapore, som i dag er blant verdens aller mest velstående land. Også flere andre land i Øst-Asia, som Thailand, Indonesia og Malaysia har opplevd økende rikdom.

Den seneste bølgen av nye frie stater kom i 1991, da Sovjetunionen avskaffet seg selv. Mange av de nye landene i Sentral-Asia er relativt autoritære.

## Økonomi

I 2007 estimerer man at Kina vil ha den største nasjonale økonomien i Asia om man måler med PHP, men måler man i bruttonasjonalprodukt (BNP) blir Japan Asias største økonomi. Etter Kina kommer India, så Japan. Siden tidlig på 1990-tallet har Kina og Indias økonomi vokst med høy hastighet med en gjennomsnittlig vekst på ca. 8 prosent.

På slutten av 1980 og tidlig på 1990-tallet var Japans økonomi nesten like stor som resten av kontinentet tilsammen. I 1995 var Japans økonomi på størrelse med USAs og hadde nådd sitt høydepunkt. Siden da har den Japanske valutaen stabilisert seg og Kina har vokst til den nest største økonomien i Asia. Det er beregnet at Kina vil passere Japan i 2030.

### Naturressurser

Asia er det største kontinentet i verden og er rikt på naturressurser som olje og jern.

Det er høy produktivitet innen jordbruk, spesielt dyrking av ris, noe som muliggjør en høy befolkningstetthet i de varme og fuktige delene av kontinentet. 90 % av all ris produseres i Asia. Andre viktige jordbruksprodukter er hvete og kylling.

Skogbruk er en stor næring i mesteparten av Asia bortsett fra de sørvestre og sentrale delene. Fisk er en viktig matvareressurs, spesielt i Japan.

### Industri

Industrien i Asia har tradisjonelt vært sterkest i Øst- og Sørøst-Asia, spesielt i Kina, Taiwan, Japan, Sør-Korea og Singapore. Industrien varierer fra produksjon av billige varer som leker til høyteknologiske produkter som datamaskiner og biler. Mange europeiske, amerikanske og japanske firmaer har stor produksjon i Asias utviklingsland for å utnytte den store tilgangen på billig arbeidskraft.

Tekstilindustrien er en av de største industriarbeidsgiverne i Asia. Store deler av verdens kles- og skoproduksjon foregår nå i India og Sørøst-Asia.

### Finans og annen næring

Asia har tre finansielle hovedsentre: Hongkong, Singapore og Tokyo. Kundestøtte via telefon og andre *outsourcing*-tjenester er i ferd med å bli store næringer i India og Filippinene på grunn av den store tilgangen på høyt utdannede, engelskspråklige arbeidere. India og Kina er i ferd med å ta innpå de andre finansielle hovedsentrene på grunn av denne næringen. Bangalore kalles gjerne Indias *Silicon Valley* på grunn av den store og konkurransedyktige IT-industrien der.

## Religion

Alle de store verdensreligionene kommer fra Asia. Hinduismen og buddhismen utviklet seg i India, mens jødedommen, kristendommen og islam ble til i Midtøsten. Religionsmangfoldet i verdensdelen er stort. Det finnes mange sjamanistiske tradisjoner og også mindre religioner som sikhisme og jainisme.

## Språk

Følgende språkfamilier har opprinnelse i Asia:

* Paleosibirske språk
* Altaiske språk
* Indoeuropeiske språk
* Hurrittisk (utdødd)
* Afroasiatiske språk
* Sumerisk (utdødd)
* Dravidiske språk
* Nihali-språk
* Burusjaskisk
* Sinotibetanske språk
* Hmong-Mien
* Thai
* Andamanske språk
* Austroasiatiske språk
* Austronesiske språk
* Vietnamesisk
* Koreansk
* Japansk
* Ainu-språk

## Klima

Klimaet i Asia har et av de mest varierte og kontrastfylte klima i verden. Asia utgjør den største landmassen i verden, og er dobbelt så stort som Nord-Amerika, fem ganger så stort som Australia eller om lag 150 ganger større enn Norge. På den ene siden finner man Det indiske hav og det tropiske Stillehavet, som har de varmeste havoverflatetemperaturene i verden på åpent hav. På den andre siden finner en den arktiske kysten som har vinter året rundt. I hjerte av Asia finner en Himalaya og Tibetplatået. Det er like stort som Sentral- og Vest-Europa tilsammen og har en gjennomsnittlig høyde på nær 5000 m. Tibetplatået tvinger enorme luftmasser rundt seg, og bestemmer en viktig del av klimaet i store deler av Asia.

Områdene nær kysten i sørøst plages ofte av tropiske stormer i perioden september-november. Tett befolkede områder både i lavlandet og på sletteland forøvrig. Kan bli hardt rammet, og mange mennesker mister livet. På grunn av lavt lufttrykk, sterk pålandsvind og sterkt regn blir det ofte store katastrofer. Orkaner fra Det indiske hav kalles sykloner mens de som kommer fra Stillehavet kalles tyfoner. De mindre ekstreme er monsunregntid.

## Noter

## Referanser

## Eksterne lenker

* (en) Asia – kategori av bilder, video eller lyd på Commons

* (en) Asia – galleri av bilder, video eller lyd på Commons
* Japan.starwarsguiden.net – Nettsted med info om Japan og Asia